बेबी बंप फ्लॉन्ट करते हुए शेयर की तस्वीरें, बोलीं- इस नए सफर में कदम रखने के लिए एक्साइटेड हूं
Bollywood Actress Swara Bhaskar Flauned Baby Bump With Husband Fahad Ahmed - स्वरा भास्कर मां बनने वाली हैं। उन्होंने सोशल मीडिया पर अपने पति फहाद अहमद के साथ फोटो शेयर कर इस बात की जानकारी दी। इन तस्वीरों में स्वरा पिंक ड्रेस में बेबी बंप फ्लॉन्ट करती नजर आ रही हैं।
स्वरा भास्कर मां बनने वाली हैं। उन्होंने सोशल मीडिया पर अपने पति फहाद अहमद के साथ फोटो शेयर कर इस बात की जानकारी दी। इन तस्वीरों में स्वरा पिंक ड्रेस में बेबी बंप फ्लॉन्ट करती नजर आ रही हैं।
स्वरा ने समाजवादी युवजन सभा के महाराष्ट्र प्रदेश अध्यक्ष फहाद अहमद से 6 जनवरी को कोर्ट में शादी की थी। शादी के करीब एक महीने बाद उन्होंने सोशल मीडिया पर शादी की ऑफिशियल अनाउंसमेंट की थी।
इस नए सफर में कदम रखने के लिए एक्साइटेड हूं: स्वरा 
स्वरा ने फोटो शेयर करते हुए लिखा- कभी-कभी आपकी हर दुआ एक साथ पूरी हो जाती है। इस नए सफर में कदम रखने के लिए मैं काफी एक्साइटेड, शुक्रगुजार और साथ ही अनजान भी हूं।
उन्होंने कमिंग सून, फैमिली और अक्टूबर बेबी जैसे हैशटैग्स के साथ अपनी प्रेगनेंसी की फोटो शेयर की हैं।
गुनीत मोंगा ने भी दी स्वरा को बधाई 
सोशल मीडिया पर कई सेलिब्रिटीज ने स्वरा को पोस्ट पर कमेंट कर बधाई दी है। ऑस्कर अवॉर्ड विनर गुनीत मोंगा ने भी स्वरा को बधाई दी है। फिल्म डायरेक्टर फराज आरिफ अंसारी ने भी उनके पोस्ट पर लिखा- माशाअल्लाह! मुबारक, आपको और फहाद को बहुत सारा प्यार!
बीते दिनों सोशल मीडिया पर स्वरा की प्रेगनेंसी की रयूमर भी वायरल हुई थीं। शादी के तीन महीने बाद ही प्रेग्नेंसी की खबरों की वजह से सोशल मीडिया पर यूजर्स उन्हें ट्रोल कर रहे थे।
स्पेशल मैरिज एक्ट के तहत की है स्वरा ने शादी 
फहाद और स्वरा की पहली मुलाकात 2019 में एक प्रोटेस्ट के दौरान हुई थी। मार्च 2020 में फहाद ने स्वरा को अपनी बहन की शादी पर बुलाया। तब स्वरा ने कहा था कि शूटिंग में बिजी हूं इसलिए आ नहीं पाऊंगी, लेकिन कसम है तुम्हारी शादी में जरूर आऊंगी। इसके बाद स्वरा और फहाद के बीच दोस्ती और बातचीत का सिलसिला बढ़ा और आखिरकार 6 जनवरी को दोनों ने स्पेशल मैरिज एक्ट, 1954 के तहत कोर्ट में शादी कर ली।